ภาพยนตร์ไทย
ปี พ.ศ. 2513 ภาพยนตร์เรื่อง "มนต์รักลูกทุ่ง" ของ "ครูรังสี ทัศนพยัคฆ์" ที่นำแสดงโดย มิตร ชัยบัญชา และเพชรา เชาวราษฎร์ เป็นภาพยนตร์เพลงลูกทุ่งที่สมบูรณ์ และโด่งดังมากในสมัยนั้น ร่วมเพลงลูกทุ่งถึง 14 เพลง เช่น เพลง มนต์รักลูกทุ่ง, รักร้าวน้องช้ำ, แม่ร้อยใจ, สิบหมื่น โดยมีนักร้องลูกทุ่งร่วมแสดงหลายคนด้วยกัน อาทิ ไพรวัลย์ ลูกเพชร, บรรจบ เจริญพร, ศรีไพร ใจพระ และบุปผา สายชล และพรไพร เพชรดำเนิน ภาพยนตร์ทำรายได้ 6 ล้านกว่าบาทในสมัยนั้น และยังยืนโรงฉายได้นานกว่า 6 เดือน
มนต์เลิฟสิบหมื่น
มนต์เลิฟสิบหมื่น เป็นภาพยนตร์ไทย ที่ออกฉายเมื่อปี พ.ศ. 2558 ซึ่งเป็นภาพยนตร์แนวโรแมนติก-คอมเมดี้ ดัดแปลงจากบทประพันธ์เรื่อง "มนต์รักลูกทุ่ง" ของ รังสี ทัศนพยัคฆ์ กำกับโดย ปริภัณฑ์ วัชรานนท์ สร้างโดย สหมงคลฟิล์ม อินเตอร์เนชั่นแนล กำหนดออกฉายวันที่ 23 กรกฎาคม พ.ศ. 2558 ภาพยนตร์ทำรายได้ 25.23 ล้านบาท